Návrh 
na zrušenie vybraných úloh uznesenia vlády SR č. 1035 z 5. decembra 2007

Číslo uznesenia/zo dňa:	1035 z 5. decembra 2007

Názov uznesenia:	k Postupom pre audit štrukturálnych fondov, Kohézneho fondu a Európskeho fondu pre rybné hospodárstvo na programové obdobie 2007 – 2013
Predkladateľ:					minister financií SR

Číslo úlohy:					B.1.
Znenie úlohy: 	postupovať v súlade s Postupmi pre audit štrukturálnych fondov, Kohézneho fondu a Európskeho fondu pre rybné hospodárstvo na programové obdobie 2007 - 2013
Termín:							od 1. januára 2008

Číslo úlohy:					B.2.
Znenie úlohy: 	vypracovať vnútorné manuály na výkon auditu v súlade s Postupmi pre audit štrukturálnych fondov, Kohézneho fondu a Európskeho fondu pre rybné hospodárstvo na programové obdobie 2007 - 2013
Termín:							do 31. marca 2008

Číslo úlohy:					B.3.
Znenie úlohy: 	uzatvoriť dohody o spolupráci pri výkone auditu štrukturálnych fondov, Kohézneho fondu a Európskeho fondu pre rybné hospodárstvo na programové obdobie 2007 – 2013
Termín:							do 29. februára 2008

Odôvodnenie zrušenia:	Uznesením vlády SR č. 1035 zo dňa 5. decembra 2007 vláda SR schválila „Postupy pre audit štrukturálnych fondov, Kohézneho fondu a Európskeho fondu pre rybné hospodárstvo na programové obdobie 2007 - 2013“ (ďalej len postupy). Toto uznesenie uložilo príslušným ministrom a vedúcemu Úradu vlády SR povinnosť do 29. februára 2008 uzatvoriť dohody o spolupráci pri výkone auditu štrukturálnych fondov, Kohézneho fondu a Európskeho fondu pre rybné hospodárstvo na programové obdobie 2007 – 2013.
V zmysle postupov sa predpokladá uzatvorenie dohôd o spolupráci pri výkone auditu štrukturálnych fondov, Kohézneho fondu a Európskeho fondu pre rybné hospodárstvo na programové obdobie 2007 – 2013 medzi príslušnými ústrednými orgánmi štátnej správy. Predpokladom uzatvorenia uvedených dohôd je poskytnutie kapacít príslušného ústredného orgánu štátnej správy na výkon auditov štrukturálnych fondov, Kohézneho fondu a Európskeho fondu pre rybné hospodárstvo na programové obdobie 2007 – 2013 pre Ministerstvo financií SR ako orgán auditu.
Podmienkou uzatvorenia uvedenej dohody medzi Ministerstvom financií SR a Ministerstvom kultúry SR je uzatvorenie zmluvy medzi Úradom vlády SR ako riadiacim orgánom a Ministerstvom kultúry SR o zapojení Ministerstva kultúry SR do riadiaceho a kontrolného systému Operačného programu Informatizácia spoločnosti, ktorej súčasťou bude aj rozhodnutie riadiaceho orgánu o zapojení organizačných jednotiek kontroly a auditu Ministerstva kultúry SR ako orgánu zúčastňujúceho sa na vykonávaní audítorských akcií podľa čl. 62 nariadenia Rady (ES) č. 1083/2006 a poskytnutia kapacity na výkon auditu podľa čl. 62 nariadenia Rady (ES) č. 1083/2006 pre Ministerstvo financií SR ako orgán auditu.
V nadväznosti na uvedené a z dôvodu obmedzených personálnych kapacít na príslušných ministerstvách zapojených do systému riadenia, implementácie a kontroly fondov Európskej únie v programovom období 2007 - 2013, ktoré je možné poskytnúť pre Ministerstvo financií SR ako orgán auditu na výkon auditu podľa čl. 62 nariadenia Rady (ES) č. 1083/2006 a čl. 61 nariadenia Rady (ES) č. 1198/2006, sa navrhuje zrušiť úlohy B.1., B.2. a B.3. uznesenia vlády SR č. 1035 z 5. decembra 2007.